tomron87/hebrew-wikipedia-sentences-corpus huggingface dataset:
קרטיס נולדה בלוס אנג'לס, לשחקן היהודי טוני קרטיס ולשחקנית הנוצרייה ג'נט לי.
הוריה של קרטיס התגרשו בשנת 1962, ואמה נישאה לרוברט ברנדט.
לקרטיס יש אחות גדולה, קלי קרטיס, שגם היא שחקנית, וכמה אחים למחצה (כולם מצד אביה), אלכסנדרה, אלגרה, בן, וניקולס (שמת בשנת 1994 ממנת יתר).
קרטיס למדה בבית הספר וסטלייק בלוס אנג'לס ובתיכון בוורלי הילס, וסיימה את לימודיה בצ'ואוט רוזמרי הול.
היא חזרה לקליפורניה בשנת 1976, ולמדה באוניברסיטת האוקיינוס השקט.
היא שקלה ללמוד עבודה סוציאלית, אך עזבה לאחר סמסטר אחד כדי להמשיך את קריירת המשחק.
קרטיס נשואה לשחקן, התסריטאי והבמאי כריסטופר גסט .
הזוג התחתן ב-18 בדצמבר 1984 ואימץ בת ובן.
קרטיס הייתה אלכוהוליסטית ומכורה למשככי כאבים.
היא נגמלה בשנת 1999. לדבריה, ההתאוששות היא ההישג הגדול ביותר בחייה.
קרטיס היא הסנדקית של השחקן ג'ייק ג'ילנהול.
סרט הבכורה של קרטיס התרחש בסרט האימה משנת 1978, "ליל המסכות", שבו גילמה את דמותה של לורי סטרוד.
הסרט זכה להצלחה גדולה ונחשב לסרט העצמאי הרווחי ביותר בזמנו, וזכה לשבחים רבים ונחשב כסרט אימה קלאסי.
קרטיס לאחר מכן לוהקה בכמה סרטי אימה, וזכתה לכינוי "מלכת הצרחות".
הסרט הבא שלה היה סרט האימה, "הערפל", שבוים על ידי הבמאי של "ליל המסכות" ג'ון קרפנטר.
הסרט נפתח בפברואר 1980 לביקורות מעורבות אך להכנסות נאות, וחיזק את מעמדה של קרטיס ככוכבת סרטי האימה.
הסרט הבא שלה, "ליל הבכורה", היה סרט אימה קנדי דל תקציב שיצא ביולי 1980. הסרט, שעבורו היא הייתה מועמדת לפרס ג'יני עבור השחקנית הזרה הטובה ביותר, היה דומה בסגנון של "ליל המסכות", אך זכה לביקורות שליליות.
באותה שנה, קרטיס כיכבה גם ב"רכבת לגיהנום", שנפתח באוקטובר וקיבל ביקורות שליליות בדומה לליל הבכורה.
קרטיס מאוחר יותר הופיעה ב"ליל המסכות 2", "ליל המסכות: 20 שנה אחרי" ו"ליל המסכות: תחיית המתים", וכן נתנה תפקיד קול ללא קרדיט ב"ליל המסכות 3: עונת המכשפה".
תפקידה בסרט "משנה מקום משנה מזל" (1983) עזר לקרטיס להסיר ממנה את תדמית מלכת הצרחות.
הסרט "דג ושמו וונדה" (1988) קיבל מעמד פולחן והציג לראווה את קרטיס כשחקנית קומית.
היא זכתה בפרס גלובוס הזהב עבור עבודתה בסרט "שקרים אמיתיים" (1994).
התפקידים האחרונים שלה בסרטים כוללים את סרטו של דיסני "שישי הפוך" (2003), לצד לינדזי לוהן.
היא הייתה מועמדת לפרס גלובוס הזהב עבור השחקנית הטובה ביותר בסדרת קומדיה או סדרה מוזיקלית בסרט זה.
באוקטובר 2006, קרטיס סיפרה ל-"Access Hollywood" שהיא פורשת מקריירת המשחק שלה כדי להתמקד במשפחתה.
היא חזרה למשחק ביוני 2007 בסרט של דיסני, "הצ'יוואווה מבוורלי הילס", לצד פייפר פראבו, כאחת משלוש הדמויות האנושיות בסרט.
היא גם כיכבה בשנת 2010 בקומדיה "רק לא את", לצד קריסטן בל וסיגורני ויבר.
ב-2022 שיחקה בסרט "הכל בכל מקום בבת אחת".
על תפקידה בסרט זכתה בפרס אוסקר לשחקנית המשנה הטובה ביותר ובפרס גילדת שחקני המסך לשחקנית המשנה הטובה ביותר.
קרטיס הופיעה בבכורה בטלוויזיה בפרק של "קולומבו", אולם תפקיד הטלוויזיה הראשון שלה היה לצד ריצ'רד לואיס בקומדיה "Anything but Love", שנמשכה ארבע עונות משנת 1989 עד 1992. הופעתה כהאנה מילר זיכה אותה בפרס גלובוס הזהב ובפרס נבחרי הקהל.
היא הופיעה כאחות סגן דוראן בסדרת הטלוויזיה "מבצע תחתונית"; המבוססת על סרט בעל אותו שם שכיכב בו אביה.
היא קיבלה מועמדות לפרס גלובוס הזהב עבור עבודתה בעיבוד של TNT ליצירה של ונדי וסרשטיין, "The Heidi Chronicles".
היא כיכבה בסרט טלוויזיה של CBS, "המתנה של ניקולס", שעבורו היא קיבלה מועמדות לפרס אמי.
קרטיס הופיעה גם בסדרה הבדיונית "באק רוג'רס במאה ה-25", ובפרק של "המופע של דרו קארי".
החל משנת 2015 היא מגלמת את דיקנית הקולג' קאתי מאנץ' בסדרת האימה הקומית "מלכות הצעקה" של המפיק ראיין מרפי.
בשנת 2023 קרטיס גילמה את דונה ברזאטו, אם המשפחה בעונה השנייה והשלישית של סדרת הדרמה הדוב.
קרטיס עבדה עם המאיירת לורה קורנל, וכתבה כמה ספרי ילדים, שפורסמו על ידי הוצאת הספרים "הרפר קולינס".
זוכת פרס גילדת שחקני המסך לשחקנית המשנה הטובה ביותר
מועמדת לפרס באפט"א לשחקנית הטובה ביותר בתפקיד משנה
מועמדת לפרס האקדמיה האוסטרלית לאמנויות הקולנוע והטלוויזיה הבינלאומי לשחקנית המשנה הטובה ביותר (2023)2023טירה רדופהמאדאם לאוטה2023–2024הדובדונה3 פרקים
פרס אמי לבידור בפריים טיים לשחקנית אורחת בסדרת קומדיה (אנ') (2024)
מועמדת פרס אמי לבידור בפריים טיים לשחקנית האורחת הטובה ביותר בסדרת קומדיה (2025)2024בורדרלנדסד"ר פטרישיה טאניסנערת השעשועים האחרונהאנטכסף מתוקבו2 פרקים2025שישי הפוך יותרטס קולמןTBAElla McCayסקרפטה (אנ')דורותי סקרפטהסדרה עתידית של פריים וידאו
ג'יימי אליזבת פרסלי היא שחקנית, דוגמנית ומעצבת אופנה אמריקאית.
הידועה בשל תפקידה כג'וי טרנר בסיטקום של NBC "קוראים לי ארל", עבורו זכתה בפרס אמי לשחקנית משנה מצטיינת בסדרה קומית.
לאחר מכן שיחקה בסיטקום של CBS "ממי" בתור ג'יל קנדל.
פרסלי נולדה בקינסטון, קרוליינה הצפונית שבארצות הברית.
היא למדה התעמלות וריקוד במשך 11 שנים.
כבר בגיל 14 שימשה כדוברת של סוכנות הדוגמנות שבה הייתה רשומה, והחלה לזכות בהכרה כדוגמנית, בעיקר בארצות הברית, אך גם באיטליה וביפן.
לאחר שהוריה התגרשו, עברה לגור בקליפורניה עם אמהּ, ושם גם למדה בתקופת בית הספר התיכון, ממנו נשרה.
היא עשתה זאת כי בגיל 15 רצתה לטוס לחוזה דוגמנות שקיבלה ביפן, ועל כן הצליחה לפנות לבית משפט כדי שיכריז על עצמאותה מהוריה.
פרסלי הצטלמה בעירום לגיליונות מרץ 1998 ופברואר 2004 של המגזין "פלייבוי", וכן לגיליון מאי 2006 של המגזין "Allure".
ב-2003 הופיעה ברשימת 100 הנשים הסקסיות בעולם של פלייבוי.
באותה שנה השיקה ליין של הלבשה תחתונה על שמה, "J'Aime", שמאוחר יותר התרחב לתחומי לבוש נוספים.
תפקידה הקולנועי הראשון של פרסלי היה בשנת 1997, במותחן הארוטי "פויזן אייבי: הפיתוי החדש", שם היא גילמה את דמותה של ויולט, בחורה אובססיבית ונהנתנית.
ב-1998 שיחקה לראשונה בסדרת טלוויזיה, "מורטל קומבט: כיבוש".
בנוסף ב-1998, שיחקה בסרט קומדיית הנעורים .
ב-1999 שיחקה בתפקיד דוטי מתיוס בסרט "שועל המדבר" ובאותה שנה לוהקה לתפקיד ראשי בסדרת הטלוויזיה "ג'ק וג'יל", בה גילמה את דמותה של אודרי הרקדנית.
בשנת 2000 השתתפה בסרט הקומדיה הרומנטית "100 בנות".
ב-2001 כיכבה בסרט הפרודיה הקולנועית על סרטי הנעורים, "קטע מהסרטים".
בנוסף ב-2001, שיחקה בסרט הקומדיה "ג'ו דירט" בכיכובו של דייוויד ספייד.
בשנים 2005–2009 היא שיחקה בתפקיד מרכזי בסדרה הקומית "קוראים לי ארל" ברשת NBC, בתפקיד ג'וי טרנר, גרושתו של ארל.
על תפקידה זה הייתה מועמדת פעמיים לפרס אמי, בקטגוריית שחקנית המשנה הטובה ביותר בסדרה קומית, ובשנת 2007 אף זכתה בפרס.
ב-2008 הייתה מועמדת לפרס גלובוס הזהב, בקטגוריית שחקנית המשנה הטובה ביותר בסדרת טלוויזיה.
הייתה גם מועמדת לפרס גילדת שחקני המסך על תפקידה ב"קוראים לי ארל".
בנוסף ב-2008, דיבבה את דמותה של גברת קוויליגן בסרט האנימציה הקולנועי "הורטון שומע מישהו".
ב-7 באוקטובר 2006 היא שימשה כמנחה אורחת בתוכנית המערכונים "סאטרדיי נייט לייב".
עוד קודם לכך היא התארחה בתוכנית "מד טי.וי", שם גילמה את הילרי קלינטון, בפרודיה על "קוראים לי ארל", שבה ג'ורג' בוש מכין רשימה של כל המעשים הרעים שביצע בעבר, ואז מתקן אותם זה אחר זה.
כמו כן, היא התארחה בפרק בסדרה "מכושפות".
בשנת 2013 היא התארחה בקומדיית המצבים "שני גברים וחצי" לשני פרקים בתור תמי.
בנוסף, שיחקה בסדרה "מליסה וג'ואי" בתפקיד אורח בתור מרדית', ודיבבה בפרק אחד בסדרת האנימציה "פיניאס ופרב".
מאז 2014 משחקת בתפקיד מרכזי בסיטקום "ממי" ברשת CBS, בתור ג'יל קנדל, מאז עונתה השנייה של הסדרה.
בין השאר, הופיעה גם עם להקת הפופ הפוסיקט דולז, וכן השתתפה במספר וידאו קליפים של אמנים אחרים, ביניהם "Girls of Summer" של להקת הרוק אירוסמית', ובגרסת הכיסוי של להקת הרוק מרילין מנסון לשיר "Tainted Love".
במאי 2006 היא הנחתה את טקס פרסי הרוק של ערוץ המוזיקה VH1.
בשנים 2000–2001 בן זוגה היה עמיתה לסדרה "ג'ק וג'יל", השחקן האמריקאי-יהודי סיימון רקס.
באוקטובר 2006, לאחר 9 שנות היכרות ושנה וחצי של זוגיות, היא ובן זוגה, ה-DJ אריק קאלבו (אריק קיוביצ'י), התארסו.
ב-11 במאי 2007 ילדה פרסלי את בנם הבכור, דזי ג'יימס קאלבו.
בין השנים 2009–2011 הייתה נשואה לעורך הדין, סימראן סינג.
ב-2017 ילדה בנים תאומים מבן זוגה, חמזי חיג'זי.
בראיון שנתנה למגזין "אסקווייר" ב-2006 סיפרה פרסלי, כי היא כמעט קנתה כרטיס לטיסה באחד המטוסים שהתרסקו לתוך מגדלי התאומים בפיגועי 11 בספטמבר (שהתרחשו ב-2001), אך התחרטה ברגע האחרון, בגלל השעה המוקדמת שבה יצאה הטיסה.
סיפרה בראיונות שכנערה סבלה מבולימיה לתקופה קצרה.
פרס אמי לבידור בפריים טיים לשחקנית משנה בסדרת קומדיה (אנ') (2007)
פרס אמי לבידור בפריים טיים לשחקנית משנה בסדרת קומדיה (אנ') (2006)
פרס גלובוס הזהב לשחקנית משנה מצטיינת בסדרת טלוויזיה, מיני-סדרה או סרט טלוויזיה (2008)
תפקיד ראשי (עונות 8-3); 127 פרקים2017ספר האורחיםקריסטיפרק: "Story Four"2018בוג'ק הורסמןסאדידיבוב; 2 פרקים2023-2022Welcome to Flatchבארב פלאטשתפקיד ראשי (2 עונות); 24 פרקים2025אלזבת'טיפאני ג'ילס פרק: "Glamazons"
ג'יימי קינג היא שחקנית ודוגמנית אמריקאית.
הופיעה בעבר גם בשם הבמה ג'יימס קינג (James King), כינוי ילדות שניתן לה על ידי הוריה.
קינג הופיעה במגזינים "ווג", "מדמואזל", "הרפרס בזאר".
תפקידיה העיקריים בסרטי קולנוע, הם בסרטים "פרל הארבור" (2001) "נזיר חסין אש" (2003) ו-"עיר החטאים" (2005) ומתפקידה בסדרה "חשיפה לדרום".
קינג נולדה באומהה, נברסקה, שבארצות הברית, למשפחה נוצרית.
הוריה הם רוברט וננסי קינג, מלכת יופי לשעבר.
יש לה אחות גדולה בשם סנדי, אחות קטנה בשם בארי ואח קטן בשם רוברט (רובי).
שמה הפרטי של קינג, בא משם דמותה של לינדזי וגנר, "ג'יימי סומרס", מהסדרה "האישה הביונית".
הוריה של קינג התגרשו כאשר זו הייתה בת 15. היא למדה בבית הספר לדוגמנות של ננסי בונדס, ולאחר מכן נשרה מכיתה י' ב"תיכון ווסטסייד" ב-1995 כדי לקדם את קריירת הדוגמנות שלה בניו יורק.
בשנים לאחר מכן, נרשמה קינג לתוכנית לימודים ביתיים מאוניברסיטת נברסקה – לינקולן.
קינג התגלתה בנובמבר 1993, כשהייתה בת 14, על ידי הסוכן מייקל פלוטי, אשר הזמין אותה לניו יורק כדי להתחיל קריירת דוגמנות באופן מקצועי.
קינג בחרה לאמץ את כינוי ילדותה, ג'יימס, למשך קריירת הדוגמנות שלה, ויותר מאוחר, לתחילת קריירת המשחק שלה.
קינג הצליחה בתור דוגמנית אופנה, ובגיל 15, הצטלמה למגזינים "ווג", "מדמואזל", "אלור" ו"שבע עשרה".
ב-4 בפברואר 1996 הופיעה קינג על כתבת השער של מגזין "הניו יורק טיימס" והופיעה בתצוגת אופנה עבור "שאנל" וכריסטיאן דיור.
ב-1998 הנחתה יחד עם הדוגמנית-שחקנית, רבקה רומיין, את התוכנית "House of Style" מ-1998 עד 2000. השתתפה בקומדיה "מחכים לנצח", שיצא לאקרנים ב-2010.
בשנת 2009 השתתפה בווידאו-קליפ לשירם של להקת הרוק דה פריי "Never Say Never", בשנת 2012 בווידאו-קליפ לשיר Summertime Sadness של הזמרת לנה דל ריי ובשנת 2021 בקליפ לשירה של LP, "One Last Time".
במהלך דוגמנות העבודה הראשונה שלה, החלה קינג להשתמש בהרואין והייתה לה התמכרות לסם מגיל 14 עד 19, אז היא נסעה לשיקום ולגמילה.
החבר שלה דאז, צלם האופנה בן ה-20 דייוויד סורנטי, נפטר מ"מחלת כליה שחשבה שקרתה בשל שימוש מוגזם בהרואין.
" היא יצאה במשך זמן קצר עם זמר הקאנטרי קיד רוק כאשר הייתה בת 21.
בשנת 2014 היא חשפה את מאבקיה באנדומטריוזיס ובתסמונת השחלות הפוליציסטיות, שהובילו לאי פוריות.
קינג ספגה חמש הפלות והריון חוץ רחמי לפני הולדת בנה הראשון.
בינואר 2005, בזמן שעבדה על סט הצילומים של "Fanboys", היא החלה לצאת עם במאי הסרט, קייל ניומן.
תוך שלושה חודשים מיום היכרותם, עברו השניים להתגורר יחד.
השניים התארסו באפריל 2007, והם נישאו ב-23 בנובמבר 2007. נולד להם בן, ג'יימס נייט ניומן ב-6 באוקטובר 2013. ב-16 ביולי 2015 נולד בנם השני של הזוג.
טיילור סוויפט היא הסנדקית שלו.
במאי 2020 הגישה קינג בקשה לגירושין מניומן לאחר 13 שנות נישואין.
כמו כן הגישה קינג צו מניעה זמני נגד ניומן.
Bang!שיילה לינטרפרק: "Dane Cook Wears a Black Blazer & Tailored Pants"2016The Mistletoe Promiseאליסה דונרסרט טלוויזיה של הולמרקרובוט צ'יקןשני / אניטה רדקליף / קליאו דה-נילדיבוב; פרק: "Yogurt in a Bag"2018Transformers: Power of the Primesסולוס פרייםדיבוב; 5 פרקים2019קיץ שחוררוזתפקיד ראשי; 7 פרקים
ג'יימי רוברט מארי הוא טניסאי מקצועני מבריטניה.
דורג בשיאו במקום הראשון בדירוג הזוגות של ה-ATP.
נכון למאי 2022 מדורג 18 בעולם בזוגות.
עד כה זכה ב-26 תארים בזוגות.
מארי הוא אחיו הבכור של הטניסאי אנדי מארי.
בניגוד לאחיו הצעיר שהגיע לצמרת דירוג היחידים של ה-ATP, ג'יימי מארי מתמחה בעיקר במשחקי זוגות.
מארי זכה שבע פעמים בתואר גראנד סלאם.
בתחרות הזוגות המעורבים זכה באליפות וימבלדון 2007 בצוותא עם ילנה יאנקוביץ', ובאליפות וימבלדון 2017 בצוותא עם מרטינה הינגיס, באליפות ארצות הברית הפתוחה 2017 עם הינגיס, באליפות ארצות הברית הפתוחה 2018 ובאליפות ארצות הברית הפתוחה 2019 עם בת'אני מאטק-סנדס.
בתחרות זוגות הגברים זכה ב-2016 באליפות אוסטרליה הפתוחה ובאליפות ארצות הברית הפתוחה בטניס עם ברונו סוארס.
מארי חבר בנבחרת בריטניה וזכה עם הנבחרת בגביע דייוויס 2015.
ג'יימי ריי ניומן היא שחקנית קולנוע, טלוויזיה ותיאטרון אמריקאית-יהודייה.
היא מוכרת בין היתר בתפקידיה באופרת הסבון "ג'נרל הוספיטל" בתור כריסטינה קסדין, מתפקידה הראשי בתור קאט גרדנר בסדרת הפנטזיה "איסטוויק", בתור ד"ר טס פונטנה בסדרת המדע-בדיוני "אאוריקה", ובתור שרה ליברמן בסדרה "המעניש" מבית מארוול קומיקס.
ניומן נולדה בעיר פארמינגטון הילס, מישיגן שבארצות הברית, להורים יהודים, מרשה ג'ו ורפאל ניומן.
יש לה אחות, בת' ניקול, שהיא מנהלת יחסי ציבור של מותג הבגדים "J Brand".
היא למדה בבית ספר יסודי יהודי "הִלל" בעיר דטרויט, שם היא הופיעה לראשונה על הבמה בגיל 11 במחזה "A Rosen by Any Other Name", של ישראל הורוביץ.
בכיתה ח' היא שיחקה בתפקיד הראשי בתור אדו אני קרנס בהפקה מקומית של המחזמר "אוקלהומה!".
בגיל 16, בזמן שלמדה בבית ספר קראנברוק קינגסווד בבלומפילד הילס, ניומן יסדה את Apollo Theatre Productions.
היא שכרה אולם תיאטרון, העסיקה במאי מקומי מוכר, שחקנים מקצועיים וצוות מלא כדי להפיק את ההצגה הראשונה שלה.
בתיאטרון זה מילאה תפקידי מפיקה ובמאית, וזכתה לתשואות, בעקבותיהן המשיכה הפקת שתי הצגות נוספות בשנה לאחר מכן.
את חופשות הקיץ בילתה במרכז אינטרלוכן לאומנויות, שם היא זכתה בפרס קורסון להצטיינות יתרה במשחק.
עוד בתיכון זכתה במקום ראשון בתחרות דרמה לתלמידי תיכון במדינת מישיגן.
היא סיימה את לימודי התיכון ב-1996.
ניומן למדה שנתיים בבית ספר לאומנויות הבמה באוניברסיטת בוסטון, לפני שעברה לאוניברסיטת נורת'ווסטרן, שם סיימה עם תואר ראשון בחוג ללימודי אנגלית ודרמה.
באוניברסיטת נורתווסטרן, ג'יימי יסדה את פסטיבל לנשים באומנויות.
באותה עת היא הפיקה ושיחקה במחזה של פאולה ווגל "איך למדתי לנהוג", אשר זכה בפרס פוליצר לדרמה.
בעת לימודיה בשיקגו היא אף שרה ברביעית ג'אז שהקימה, אשר הופיעה יחד עם להקת הפאנק (Funk) הפופולרית, "סוויט סוויט קאנדי".
ניומן עברה ללוס אנג'לס בספטמבר 2000. היא התפרנסה מהופעות עם רביעית הג'אז שלה, בנוסף לתפקידים שונים בכמה סרטים קצרים, והופעה במופע של דרו קארי.
זמן לא רב לאחר הגעתה ללוס אנג'לס, קיבלה את תפקיד קריסטינה קרטר קסידין באופרת הסבון "בית חולים כללי".
במקביל, היא המשיכה בקריירה המוזיקלית שלה, והרכיבה את הלהקה הנוכחית שלה, "סקול בוי קראש".
היא גם קיבלה תפקיד בסרטו של סטיבן ספילברג, תפוס אותי אם תוכל, בו הופיעה בסצנה עם לאונרדו די קפריו.
החל מאוקטובר 2006, הופיעה ניומן בשישה פרקים של התוכנית ורוניקה מארס בערוץ The CW.
היא גם הופיעה כסגן לאורה קדמן בסטארגייט_אטלנטיס.
יחד העם שחקן מייקל שנקס מסטארגייט, ובסרט טלוויזיה לחג המולד "מתחת לדבקון".
תפקידי אורח אחרים כוללים ב"אי-רינג", גיבורים, על טבעי, קרובות, CSI, מדיום, ניפ/טאק ומנטל.
בשנת 2009 היא קיבלה תפקיד קבוע בעונה השלישית של הסדרה "אאוריקה".
בשנת 2015 שיחקה בתפקיד הראשי בסדרת הטלוויזיה "עיר מרושעת", ברשת ABC בדמותה של אליסון רות'.
בשנת 2018 שיחקה בעונה הראשונה של סדרת הטלוויזיה "המעניש", כאשתו של דייוויד ליברמן.
באותה שנה שיחקה בעונתה השנייה של סדרת הטלוויזיה "מידנייט טקסס", והתארחה בעונתה השלישית של סדרת פנטזיה "הקוסמים".
בשנת 2018 שיחקה בסרטו של בעלה גיא נתיב "סקין".
בשנת 2020 שיחקה במיני-סדרה של ערוץ הולו "שריפות קטנות בכל מקום" את אליזבת, לצדן של ריס וית'רספון וקרי וושינגטון, וגילמה את קרול ריילי בסדרה "השריף" ברשת FOX.
ג'יימי ולהקתה "סקול בוי קראש" הופיעו במספר מועדונים: "באפאלו קלאב" בסנטה מוניקה, "מומבה" במערב הוליווד, "ניקס מרטיני לאונג'", "קפה קורדיאל" וה"לוקס" בבוורלי הילס, ובתוכניתם מגוון רחב של סגנונות מפאנק וסול לרית'ם אנד בלוז ובלוז.
לאחרונה, הם ניגנו במסיבת פרסים של רשת ESPN.
בשנת 2018 הפיקה את הסרט "Skin", סרט דרמה קצר שביים וכתב בעלה של ניומן, הבמאי השראלי גיא נתיב, שזכה בפרס האוסקר בקטגוריה של פרס הסרט הקצר הטוב ביותר בטקס פרסי אוסקר ה-91.
ב-2 באפריל 2012 (יום ההולדת ה-34 שלה) היא נישאה לתסריטאי והבמאי הישראלי, גיא נתיב, בחתונה שנערכה בתל אביב.
+שנהסרטתפקידהערות1999Full Blastבו2002The Violent Kindאמנדהתפוס אותי אם תוכלמוניקה2005Living 'til the Endאודרי גרנסונסהשמועה אומרת ש...מוסרת שלום2007סקס וארוחת בוקרבטיLA Bluesגרושתו של ג'קLive!מגישת טלוויזיה 2008ארוס עליהאריאלA Line in the Sandאן מארי2009Dr.
זוכה פרס אוסקר לסרט הקצר הטוב ביותרסקיןמליסה פריי2019Valley of the Godsלורה אקאס2023גולדהמזכירתו של הנריטאטאמיסטייסי טראוויס2024Exhibiting Forgivenessג'ניןTBAMK Ultraרוז שטראוס
ג'יימי אובריין סקין הוא כדורסלן אמריקאי המשחק בעמדת הפאוור פורוורד בקבוצת לובן ברס .
סקין שיחק במכללת ווייק פורסט במשך 3 עונות, עד שנת 2008. שם העמיד בעונתו האחרונה ממוצעים של 5.6 נק', ו-4.1 כדורים חוזרים ב-18.4 דקות משחק.
סקין עבר בשנת 2009 למכללת VCU ראמס, שם שיחק במשך שתי עונות ושיפר ממוצעים.
הגיע בעונתו השנייה לממוצעים של 15.7 נקודות ו-7.3 כדורים חוזרים ב-32 דקות משחק.
כמו כן הגיע בחודש אפריל 2011 עם קבוצתו עד לחצי גמר טורניר NCAA ׁוהפסידו למכללת "באטלר".
בטורניר המחוזי של דרום-מערב, סקין נבחר ל-MVP.
סקין החל את הקריירה האירופאית שלו בעונת 2011/12 בקבוצת אסוול ליון-וילרבאן מהליגה הצרפתית.
הוא שימש בעיקר בתור מחליף לשחקנים הגבוהים של הקבוצה וישב זמן ממושך על ספסל המחליפים.
בחודש דצמבר 2011 עבר לקבוצת עירוני אשקלון מהליגה הישראלית ושיחק בה 21 משחקים, סקין רשם ממוצעים של 9.4 נקודות, 5.3 ריבאונדים ו-66 אחוזים מהעונשין ב-28.3 דקות.
בחודש אוגוסט 2012 חתם בקבוצת מכבי אשדוד, ובתחילת עונת 2013/14 חתם בקבוצת סוטור מונטגרנרו מהליגה האיטלקית.
ג'יימי לאניסטר (בתרגום לעברית של הספרים מופיע כג'יים לאניסטר) הוא אחת הדמויות הראשיות המופיעות בסדרת הספרים שיר של אש ושל קרח מאת ג'ורג' ר.
מרטין ובסדרת הטלוויזיה המצליחה משחקי הכס, המבוססת עליה.
בספרים הראשונים בסדרה היה ג'יימי דמות משקיפה (כלומר, לא סופרו פרקים מנקודת מבטו) אך החל מהספר סופת החרבות הפך לדמות תצפית.
ב"משחקי הכס", ג'יימי הוא אביר במשמר המלך וצאצא לבית לאניסטר, אחד הבתים העשירים והחזקים ביותר בממלכה הבדיונית ווסטרוז.
למרות שתחילה הוא מתואר כדמות לא מוסרית וחסרת מצפון בהמשך הוא מתגלה כדמות מורכבת הרבה יותר המעוררת כבוד ואף סימפתיה.
בעיבוד הטלוויזיוני של הסדרה מגלם אותו השחקן הדני ניקולאי קוסטר-ולדאו.
ג'יימי נולד זמן קצר לאחר לידתה של אחותו סרסיי.
שניהם מתוארים בתור ילדים כבלתי נפרדים, וכבר בגיל צעיר קיימו גילוי עריות שהמשיך גם בבגרותם ואפילו אחרי נישואיה של סרסיי לרוברט באראתיאון.
בגיל 15 השתתף ג'יימי בקרב הראשון שלו נגד אחוות קינגסווד בתור נושא כליו של לורד סומנר קרייקהול ואחריו קיבל תואר אבירות מסר ארתור דיין.
לפני חזרתו לצוק קאסטרלי, ביקר את אחותו במעלה המלך ששכנעה אותו להצטרף למשמר המלך כדי שיישאר קרוב אליה.
ג'יימי התקבל למשמר המלך (והבין עד מהרה שמינויו אושר משום שהמלך אאריז רצה לגרום לטיווין אביו לאבד את יורשו, שכן חברי משמר המלך לא יכולים לשאת אישה), אבל אחרי שטייווין התפטר מתפקידו כיד המלך, הוא לקח איתו את סרסיי בחזרה לצוק קאסטרלי, והשניים נאלצו להיפרד לתקופת מה.
במהלך שירותו כאביר במשמר המלך, החל ג'יימי לפתח רגשות קשים כלפי המלך אאיריז.
הוא צפה בו שורף את לורד ריקארד סטארק ובנו בראנדון בעודם חיים ושמע אותו אונס את אשתו, רהאילה.
השיא הגיע כאשר טיווין, אביו של ג'יימי, החליט לתקוף את מעלה המלך במהלך המרד של רוברט באראתיאון.
ג'יימי הבין שהמלך אאיריז רוצה לשרוף את מעלה המלך ואת תושביה באש פרא כדי למנוע מהצבא של טיווין להשיג אותו.
בתגובה לכך, הפר ג'יימי את השבועה שנשבע להגן על המלך, והרג אותו.
על מעשה זה נענש בכינוי המעליב "קוטל-המלך" (The Kingslayer), כשרק מעטים יודעים את המניע להריגה.
בספרים הראשונים ובעונות הראשונות בטלוויזיה
ג'יימי לאניסטר מלווה את המשלחת המלכותית בדרכה לווינטרפל, לשם נסע המלך רוברט במטרה להציע לחברו הוותיק אדארד סטארק את תפקיד ימין המלך.
במהלך הביקור, בנו הקטן של אדארד, בראן, מגלה בטעות שג'יימי וסרסיי מקיימים יחסי מין.
ג'יימי דוחף אותו מהחלון כדי להרוג אותו, במטרה לשמור על הקשר המיני ביניהם בסוד.
בראן, מצליח לשרוד את הנפילה אך הופך לנכה ומאוחר יותר כאשר מתנקש מנסה להרוג את בראן, קייטלין סטארק אוסרת את טיריון, אחיו של ג'יימי, מתוך מחשבה שהסכין של המתנקש הייתה שייכת לו.
כנקמה על מעשה זה, ג'יימי תוקף את אנשיו של אדארד סטארק ומתנהל ביניהם קרב ברחובות מעלה המלך ובסופו של דבר שני הצדדים סופגים אבדות רבות ואדארד נפצע קשה ברגלו.
בהמשך, מגלה נד כי שלושת ילדיו של המלך רוברט הם למעשה פרי הרומן של ג'יימי וסרסיי, אך השתלשלות האירועים מובילה לכך שהוא מוצא להורג על ידי בנם הבכור, ג'ופרי באראתיאון, שמוכתר למלך החדש.
בנו של אדארד, רוב, מכריז מלחמה כנגד בית לאניסטר (שתיקרא לימים כמלחמת חמשת המלכים) וג'יימי מסייע לאביו במלחמה ומפקד על חצי מהצבא הלאניסטרי.
הוא מצליח לכבוש את טירת נהרן מידם של בית טאלי (שמצוי בברית עם בית סטארק), אך מאוחר יותר מפסיד לצבאו של רוב ונופל בשבי.
למרות נפילתו של ג'יימי בשבי, ג'ופרי ממנה אותו למפקד משמר המלך.
בספר השני בסדרה, טיריון עורך מספר ניסיונות על מנת לשחרר את ג'יימי בכך שהוא מציע לסטארקים את סאנסה ואת אריה עבורו (בסדרת הטלוויזיה, לורד פיטר בייליש משמש כמתווך בעסקה).
מאוחר יותר, ג'יימי מקיים שיחה עם קייטלין במהלכה הוא מתוודה בניסיון רציחתו של בראן סטארק ועל גילוי העריות שלו עם סרסיי.
הוא גם לועג לנד ואומר לה שזנח את כבודו ברגע שהפך אבא לממזר.
בסדרת הטלוויזיה ג'יימי לא מתוודה בפני קייטלין על גילוי העריות וכשנשאל מדוע ניסה לרצוח את בראן הוא בוחר לא לענות לה.
בספרים מופיע קטע נוסף שנשמט, כאשר אדם שמתחזה לאדמיור טאלי משחרר את ג'יימי מהשבי, אך הוא נתפס במהרה על ידי אדמיור האמיתי ומוחזר לכלא.
בסדרת הטלוויזיה קיים קטע מקביל אך שונה, שבמהלכו ג'יימי הורג את שותפו לתא (בן דודו) ואת השומר ובכך מצליח למעשה לברוח מהשבי, אך נתפס גם כאן במהרה.
בהמשך, ג'יימי משוחרר על ידי קייטלין בתמורה לסאנסה ואריה ונשלח למעלה המלך בליווי בריאן מטארת' ובן דודו, קליאוס פריי (בסדרת הטלוויזיה הוא מלווה על ידי בריאן מטארת' בלבד).
במהלך המסע הוא מספר לה על המניעים האמיתיים שגרמו לו להרוג את המלך המשוגע ונוצר בין שניהם חיבור.
בדרך, קליאוס נהרג על ידי שודדים וג'יימי ובריאן נופלים בשבי של אחדים מבני חסותו של רוז בולטון.
בפקודת מנהיג החבורה, וארגו הואט, כורת אחד מהאנשים את כף ידו הימנית של ג'יימי בניסיון לסכסך בין הבולטונים ללאניסטרים (דבר שלא קרה בפועל).
בסדרת הטלוויזיה קורה הדבר אחרי שג'יימי מונע מאנשי החבורה לאנוס את בריאן.
כריתת ידו הימנית של ג'יימי פוגעת בו פגיעה קשה, מאחר שאיבד את יד החרב שלו ואת ביטחונו העצמי.
ג'יימי ובריאן נלקחים לטירת הארנהאל, שם רוז בולטון חושף בפני ג'יימי את התוכנית שלו לכרות ברית עם הלאניסטרים.
בולטון שולח את ג'יימי חזרה למעלה המלך, יחד עם צבא.
בריאן נשארת כשבויה בטירה, אבל ג'יימי חולם עליה בלילה וחוזר לחלץ אותה.
הוא מגיע למעלה המלך ומגלה שבנו, המלך ג'ופרי הורעל למוות ושטיריון אחיו מאושם ברצח, למרות שג'יימי מסרב להאמין שהוא המרעיל.
בסדרת הטלוויזיה המוות של ג'ופרי מתרחש רק לאחר חזרתם של בריאן וג'יימי אל מעלה המלך ונוספה סצנה שבה ג'יימי אונס את סרסיי בסמוך לגופת בנם.
סצנת האונס עוררה סערה גם בשל השינוי מהספרים לפיהם הם שכבו בהסכמה במאי הסדרה התראיין ואמר שלא היה מדובר באונס אלא במין בהסכמה.
אחרי כן, ג'יימי נותן לבריאן חרב פלדה ולריאנית שחושלה מחדש מהחרב המקורית של נד סטארק במטרה שתסייע לה למצוא את סאנסה ואריה.
בסדרת הטלוויזיה הוא נותן לה גם את פודריק פיין לנושא כלים, לאחר שזה ניתן לו על ידי טיריון.
בניגוד לכך, בספרים פודריק חובר לבריאן מאוחר יותר בתקווה למצוא את טיריון שנמלט מווסטרוז בעזרתו של ואריז.
ג'יימי הוא למעשה זה שמשחרר את טיריון מתאו בכלא ומאפשר לו להימלט, לאחר שטיריון מפסיד במשפט בדו-קרב ונידון למוות.
ג'יימי משחרר את טיריון לחופשי כנגד רצון אביהם, לורד טייווין.
לפני שטיריון עוזב, ג'יימי מגלה לו את הסוד הנורא על טישה: היא לה הייתה זונה.
אביהם כל כך כעס שטיריון התחתן עם בת איכים, שהוא אילץ את ג'יימי לשקר לטיריון.
כשטיריון מגלה את האמת אחרי כל כך הרבה שנים, הוא מתמלא זעם, מכה את ג'יימי, מגלה לו שלסרסיי יש מאהבים אחרים (ביניהם לאנסל), ונשבע להתנקם בו, בסרסיי ובאביהם.
עוד שוני בין הספרים לסדרת הטלוויזיה הוא שלפני הימלטו של טיריון הוא מייעץ לג'יימי להסתייע בברון כדי להתאמן בידו השנייה ולשוב להיות לוחם.
בספרים, ג'יימי בוחר בעצמו את סר אילין פיין שיאמן אותו (מפני שאילין פיין חסר לשון ולכן לא יוכל לספר לאחרים על היכולת הגרועה של ג'יימי בידו השמאלית).
עלילת האימונים של ג'יימי עם פיין שונתה בסדרה בין היתר בגלל שהשחקן ששיחק את פיין חלה בסרטן.
ב"משתה לעורבים" ו"ריקוד עם דרקונים"
מערכת היחסים בין סרסיי וג'יימי מתדרדרת.
ככל שג'יימי מתבונן באחותו, התיעוב שהוא חש כלפיה גובר, ואילו היא בזה לו בשל השינוי שחל באישיותו, שבעיניה זו חולשה.סרסיי מציעה לג'יימי את תפקיד ימין המלך.
משהוא מסרב, היא מבקשת ממנו לרכוב לנהרן ולכבוש את הטירה מידיו של סר ברינדן "דג-שחור" טאלי, מאחרוני הנאמנים לבית סטארק.
בדרכו לנהרן הוא פוגש את בן דודו, לאנסל, שמתוודה בפניו ששכב עם סרסיי, ובכך מאשר את דבריו של טיריון עליה; בנוסף, ג'יימי מגלה שסרסיי אחראית לא רק לרצח של רוברט, אלא גם לרצח של הספטון העליון הקודם (זה שקדם לדרור העליון).
התיעוב שג'יימי חש כלפי סרסיי הופך לשנאה, והוא אפילו שוקל להרוג אותה.
בנהרן, הוא מנסה לדבר עם דג-שחור ולשכנע אותו לוותר על הטירה, אבל בלאקפיש לא מסכים להיכנע.
במקום זאת, הוא משכנע את אחיינו של ברינדן והאדון הנוכחי של נהרן, אדמור טאלי, המוחזק בשבי על ידי בית פריי מאז החתונה האדומה לוותר על הטירה.
הוא מבטיח לו בתמורה למנוע שפיכות דמים ומאיים עליו שאם לא יעשה זאת, יהרוג את התינוק שלו ברגע שייוולד.
אחרי שהוא מקבל לידיו את הטירה, כותבת לו סרסיי שהיא נאסרה על ידי "הדרור העליון", המנהיג הדתי של מסדר הדרורים, ומבקשת שיגן עליה בדו-קרב (למרות שברור לה שלג'יימי הנכה אין שום סיכוי אפילו נגד סייף בינוני).
ג'יימי, שכבר יודע שסרסיי אשמה בכל הפשעים שמייחסים לה (בגידה, ניאוף, גילוי עריות, הרצח של רוברט והרצח של הספטון העליון הקודם) וכעת ממש שונא אותה, בוחר שלא לענות למכתב ומצווה על אחד מנושאי הכלים שלו לשרוף אותו.
קטע זה אינו מופיע בסדרת הטלוויזיה.
בהמשך, ג'יימי רוכב לטירת רייבנטרי הול, ובכלל לא אכפת לו שסרסיי אולי תוצא להורג לפני שיחזור למעלה מלך.
הוא משכנע את לורד טייטוס בלאקווד, אחרון הנאמנים לרוב סטארק להיכנע לו, ללא אלימות.
כך מסתיים למעשה המרד של בית סטארק, היריב העיקרי של בית לאניסטר במלחמת חמשת המלכים.
בסוף הספר החמישי, ג'יימי מקבל ביקור לא צפוי מבריאן מטארת', שמבקשת את עזרתו לאחר שמצאה את סאנסה שנמצאת בידיו של כלב השמירה המאיים להרוג אותה.
לקוראים ברור שזה שקר, שכן סאנסה נמצאת בעמק של ארין, וגורלו של כלב השמירה אינו ידוע, בריאן נלכדה קודם לכן על ידי ליידי לב-אבן (לשעבר קייטלין סטארק שהוחזרה לחיים על ידי האחווה) שאיימה להרוג אותה ואת מלוויה, אלא אם כן היא תסכים להרוג את ג'יימי.
הרושם שנוצר הוא שבריאן מובילה את ג'יימי למלכודת.
בסדרת הטלוויזיה כל עלילת ליידי לב-אבן הושמטה.
בעונות המאוחרות של סדרת הטלוויזיה
החל מהעונה החמישית, קו העלילה של ג'יימי בסדרת הטלוויזיה משתנה לחלוטין מזה שבספרים.
כאשר סרסיי מקבלת איום על חייה של ביתה, מירסלה, היא שולחת את ג'יימי וברון במשימה סודית לממלכת דורן כדי לחלץ אותה.
הנסיך דוראן מחליט לשלוח את מירסלה ואת בנו טריסטיין בחזרה למעלה המלך.
בזמן שהספינה מפליגה מדורן, מירסלה מודה בפני ג'יימי שתמיד ידעה שהוא אביה, והשניים חולקים חיבוק קצר, אך בו ברגע מירסלה מתמוטטת ומתה לאחר שהורעלה על ידי אלריה.
בעונה השישית, ג'יימי חוזר למעלה המלך עם גופתה של מירסלה ומגלה על ההשפלה שסרסיי עברה ב"מצעד הבושה".
הוא מתעמת עם הדרור העליון על כך שדן אותה ללכת עירומה ברחובות מעלה המלך וכאשר הוא מבין שגם מרג'רי עתידה לעבור מצעד דומה, הוא מנסה לשחרר אותה ואת לוראס ביחד עם צבא טיירל.
לתדהמתו, מגלה ג'יימי שמרג'רי הפכה להיות חסידה של הדרור העליון ושבעקבותיה הפך גם בנו, המלך טומן, לחסיד האמונה, וזה מחליט להדיח את ג'יימי מתפקידו במשמר המלך בשל ניסיון חתירה כנגד המשטר והדת.
בפקודת המלך טומן, ג'יימי נשלח ביחד עם צבא לאניסטר לכבוש את נהרן מידיו של ברינדן "בלאקפיש" טאלי, שניצל מהחתונה האדומה והצליח לכבוש את הטירה מחדש מידי בית פריי.
כמו בסדרת הספרים, ג'יימי מצליח לקבל את הטירה אחרי סדרה של מהלכים, ולאחר מכן, הוא חוזר למעלה המלך ומגלה שסרסיי הוכתרה כמלכה לאחר שפוצצה את הספט של ביילור באמצעות אש פרא, והרגה את הדרור העליון וחסידיו, הטיירלים ודודם, קוואן.
למרות אירועים אלו ופלישתה של דאינריז טארגאריין לווסטרוז, הוא עדיין נשאר נאמן לאחותו סרסיי.
בעונה השביעית, בעזרת בית טארלי והאדונים האחרים של ארצות השפע שנשבעים אמונים לבית לאניסטר, ג'יימי מוביל את המתקפה הלאניסטרית על רמות גנים, בירתם של הטיירלים.
לאחר כיבוש העיר, ג'יימי מאפשר לליידי אולנה למות בשתיית רעל ללא כאב.
אולנה מספרת לו שהיא זו שהרעילה את ג'ופרי.
בדרכם חזרה למעלה המלך, צבא לאניסטר בפיקודו של ג'יימי מותקף על ידי חלק מצבאה של דאינריז טארגאריין ואחד מדרקוניה.
במהלך הקרב ג'יימי מנסה להרוג את דאינריז (ללא הצלחה) וניצל במזל על ידי ברון מהדרקון שמנסה לשרוף אותו בחיים.
הקרב מסתיים בהפסד צורב עבור בית לאניסטר, שמאבד את בית טארלי ואדוני ארצות השפע לטובת דאינריז.
עם תום הקרב, שב ג'יימי למעלה המלך ובסיועו של ברון, הוא נפגש בחשאי עם אחיו טיריון, שבחלוף הזמן הפך לימין המלכה דאינריז טארגאריין, וטיריון מציע לו הפסקת אש במלחמת חמשת המלכים על מנת שיוכלו להתאחד (ביחד עם צבאותיהם של דאינריז וג'ון שלג) למלחמה בהלכים הלבנים בצפון.
ג'יימי מיידע את סרסיי על קיום הפגישה ביניהם ומעביר לה את ההודעה, ובפגישה רבת-משתתפים שנערכת בבור הדרקונים ("דרגון פיט") במעלה המלך, מתחייבת סרסיי להצטרף ללוחמה בהלכים הלבנים.
עם זאת, כאשר ג'יימי מתחיל לארגן את החילות הצועדים לצפון, סרסיי מספרת לו כי היא עומדת להפר את הבטחתה ושהיא איננה מתכוונת לשלוח את חייליה למלחמה - בתקווה שכל אויביה, החיים והמתים, יהרגו זה את זה.
ג'יימי המזועזע מההחלטה האנוכית של סרסיי, מחליט לעזוב אותה ולרכוב בעצמו צפונה, לווינטרפל.
ג'יימי עומד בפני דאינריז והלורדים של הצפון, ומעיד על מעשיו נגד משפחת סטארק וטארגאריין, שכן היה נאמן לבית לאניסטר.
בריאן מעידה לטובתו של ג'יימי, סאנסה וג'ון מחליטים להשאיר אותו בחיים.
לאחר מכן, ג'יימי מדבר עם בראן ומבקש את סליחתו על שניסה להרוג אותו.
כמו כן, ג'יימי משוחח עם בריאן ומצהיר כי הוא רוצה להילחם תחת פיקודה בקרב נגד ההלכים הלבנים.
ג'יימי נלחם בקרב על ווינטרפל לצד בריאן והאחרים.
לאחר הקרב, ג'יימי ובריאן הופכים לנאהבים.
למרות זאת, ג'יימי מחליט לחזור למעלה המלך, ולהתאחד שוב עם אחותו.
הוא נהרג ביחד עם סרסיי במהלך המתקפה של דיינריז על מעלה המלך.
מילותיו האחרונות הן, בתרגום חופשי, "שום דבר אחר לא חשוב.
ההכרזה על ליהוקו של ניקולאי קוסטר-ולדאו לתפקיד של ג'יימי יצאה באוגוסט 2009. על תפקידו זה היה מועמד לפרסי סאטורן ובחירת מבקרי הטלוויזיה לשחקן המשנה הטוב ביותר וכן לפרס בחירת הקהל לדמות האנטי-גיבור האהובה ביותר.
בדומה לג'יימי, קוסטר-ולדאו איננו שמאלי" במציאות ולכן כאשר הוא מגלם את ג'יימי (שאיבד את ידו הימנית בעונה השלישית) איננו יכול להשתמש ביד ימין שלו ולכן הוא נאלץ להתמודד עם קושי פיזי ושלא להשתמש ביד הדומיננטית שלו.
באוקטובר 2014 פורסם שקוסטר-ולדאו ומספר שחקנים ראשיים נוספים שהיו חתומים בהפקה לשש עונות קיבלו העלאת שכר משמעותית עבור תפקידם לעונות 5–7 וחוזה מחודש שמבטיח את השתתפותם בעונה 7. בסמוך ליציאת העונה החמישית פורסם באתר Deadline.com שקוסטר-ולדאו מרוויח קרוב ל-$300,000 לפרק.
ביוני 2016 דיווח עיתון הוליווד ריפורטר שקוסטר-ולדאו עתיד להרוויח למעלה מ-$500,000 לפרק עבור עונות 7–8. ב-2017, הפך קוסטר-ולדאו לאחד השחקנים המשתכרים ביותר בהיסטוריה עבור פרק, כאשר השכר שלו קפץ ל-£2,000,000 לפרק.
במהלך שלוש העונות הראשונות, הסדרה הפכה את ג'יימי מאחד הנבלים הברורים לדמות שהיא "מעין אנטי-גיבור".
העיתונאי מאט פאולר מ-IGN ציין ב-2013 שהמסע שעבר עם בריאן מטארת' היה קו העלילה הטוב ביותר בעונה השלישית, מלבד החתונה האדומה.
אדריק דודס מטיים מגזין כינה את ג'יימי "דמות מורכבת, חביבה באופן מוזר".
אנדרו רומאנו מ-The Daily Beast סיכם זאת באופן הבא:
קוסטר-ולדאו זכה למספר מועמדויות לפרסים עבור גילום תפקידו של ג'יימי בסדרת הטלוויזיה, ביניהם לפרס לשחקן המשנה הטוב ביותר בסדרת דרמה בפרסי בחירת מבקרי הטלוויזיה לשנת 2013 וכן במועמדות לפרס שחקן המשנה של פרסי סטלייט וגולד דרבי.
כמו כן, הועמד לפרס בחירת הקהל לשנת 2014 לדמות האנטי גיבור האהובה ביותר, לפרס סאטורן לשחקן המשנה הטוב ביותר, לפרס זולו הדני לשחקן הטוב ביותר בשנת 2017 וכן לפרס אמי לבידור בפריים טיים לשחקן המשנה בסדרת דרמה לשנת 2018.
ג'יימס מטקאלף "ג'יימי" קמפבל באוור הוא שחקן, זמר ודוגמן אנגלי.
באוור ידוע בעיקר מתפקידיו בסרט "סוויני טוד: הספר השטן מרחוב פליט" של טים ברטון, בסדרת סרטי "דמדומים" ובסדרת הטלוויזיה "דברים מוזרים".
קמפבל באוור נולד בלונדון, אנגליה.
אמו, אן אליזבת רוזברי, היא מנהלת מוזיקלית, ואביו, דייוויד באוור, עובד בחברת גיבסון.
באוור הוא צאצא מצד אימו של סר ג'ון קמפבל, שהיה סגן המושל של סנט וינסנט והגרנדינים.
הוא למד בבית ספר עצמאי בהמפשייר, ובצעירותו היה חבר בלהקת תיאטרון המוזיקה הלאומי לנוער ובתיאטרון הנוער הלאומי של אנגליה.
הוא החל את הקריירה המקצועית שלו כאשר ידידה שלו, השחקנית לורה מישל קלי, המליצה עליו לסוכן שלה.
בשנת 2007 לוהק באוור לדמותו של אנתוני הופ, מלח צעיר שמנסה להתיידד עם הספר סוויני טוד מבלי לדעת שהוא רוצח, בסרט סוויני טוד.
לאחר מכן, בשנת 2008, באוור הופיע בסרטים "רוקנרולה" בתור רוקיסט צעיר, וב"החורף בזמן מלחמה" בתור ג'ק.
בשנים 2009–2012 הופיע באוור בסאגת דמדומים בתור קאיוס, המנהיג השלישי והכי האכזרי שבוולטורי.
בשנת 2010, הופיע באוור בסרט "לונדון בולווארד" בתפקיד משני; ובסרט "הארי פוטר ואוצרות המוות - חלק 1" בתור גלרט גרינדלוולד, קוסם אכזרי שהיה לפרק זמן קצר ידידו של דמבלדור.
בשנת 2011 השתתף באוור בסרט "אנונימי" שעסק בשאלה מי כתב את המחזות של שייקספיר בתפקיד אוקספורד הצעיר.
בשנת 2012 השתתף בקליפ של להקת פלורנס אנד דה משין לשיר "Never Let Me Go".
בשנת 2013 כיכב בסרט "בני הנפילים: עיר של עצמות" המבוסס על סדרת ספרי הפנטזיה "בני הנפילים" מאת קסנדרה קלייר.
באוור גילם את ג'ייס, צייד צללים יפה תואר שחובר לקליירי על מנת לפתור את עברה המסתורי.
בסוף אותה שנה הוא הצטרף לצוות הדוגמנים של בית האופנה "ברברי".
ביוני 2015 החל באוור לשחק את ג'ו במחזמר "שחקי אותה כמו בקהאם" בתיאטרון הוסט אנד; המחזמר אשר מבוסס על הסרט באותו שם משנת 2002, היה מועמד לחמישה פרסי אוליבייה ביניהם למחזמר החדש הטוב ביותר.
באותה שנה החל לדבב את סקיף בסדרת ההנפשה "תומס הקטר וחברים".
בשנת 2021 לוהק לדמותו של וקנה בעונתה הרביעית של הסדרה "דברים מוזרים", שעלתה לשידור בשנת 2022.
בנוסף למשחק, בשנת 2015 הוא הקים את להקת הפאנק רוק (Punk rock) "COUNTERFEIT"; בה היה סולן וגיטריסט.
אלבומם הראשון של הלהקה "Together We Are Stronger" יצא בשנת 2017. לפני כן הם הוציאו שלושה מיני-אלבומים.
בפברואר 2010, החל באוור לצאת עם השחקנית בוני רייט, אותה פגש על הסט של "הארי פוטר ואוצרות המוות - חלק 1".
באפריל 2011, הם אישרו את אירוסיהם.
ב-30 ביוני 2012, פורסם כי הם ביטלו את אירוסיהם.
בשנת 2012 החל באוור לצאת עם השחקנית לילי קולינס, שותפתו לסרט "בני הנפילים: עיר של עצמות".
כעבור מספר חודשים השניים נפרדו.
+שנהסדרהתפקידהערות2009האסיר12-11מיני-סדרה2011קמלוטהמלך ארתורתפקיד ראשי; 10 פרקים2020–2016תומס הקטר וחבריםסקיףדיבוב; 6 פרקים2017Willכריסטופר מרלותפקיד ראשי; 10 פרקים2019מיתוסים אורבנייםמיק ג'אגרפרק: "Mick Jagger and Princess Margaret"2022–הווהדברים מוזריםפיטר באלארד / הנרי קריל / ואן / וקנה7 פרקים
ג'יימי פרנק רדנאפ הוא כדורגלן עבר אנגלי ששיחק בעמדת הקשר, וכיום פרשן ספורט ברשת סקיי ספורטס וכותב טורים בעיתון דיילי מייל.
רדנאפ שיחק בארבעה מועדונים שונים באנגליה וערך 17 הופעות במדי נבחרת אנגליה.
כשחקנה של קבוצת ליברפול זכה בשבעה תארים, כולם בשיטת גביע, אך שיחק רק במשחק גמר אחד מתוכם.
ג'יימי הוא בנו של מאמן הכדורגל הארי רדנאפ, ודודנו של הכדורגלן פרנק למפארד.
רדנאפ, שנולד במחוז המפשייר, החל את הקריירה בקבוצת הנוער של טוטנהאם הוטספר, אך דחה את הצעת המועדון לחוזה בקבוצת הבוגרים ובגיל 16 עבר לשחק תחת אביו, המאמן הארי רדנאפ, בקבוצת בורנמות'.
הוא ערך 13 הופעות במדי הקבוצה עד שב-15 בינואר 1991, בטרם מלאו לו 18 שנים, הוחתם על ידי המאמן קני דלגליש בקבוצת ליברפול תמורת סכום של 350,000 ליש"ט.
רדנאפ היה לשחקן ליברפול האחרון אותו החתים המאמן דלגליש, שהודיע במפתיע על התפטרותו כחודש לאחר מכן.
ב-23 באוקטובר 1991, כשהיה בן 18 ו-120 ימים, היה רדנאפ לשחקן ליברפול הצעיר ביותר המשחק במסגרת אירופית, כשערך את משחק הבכורה שלו בקבוצה במשחק מול אוסר הצרפתית בגביע אופ"א, תחת המאמן גריים סונס.
כחודשיים אחר כך, ב-7 בדצמבר, ערך רדנאפ את הופעת הבכורה ואף כבש את שער הבכורה שלו במדי ליברפול בפרמייר ליג, כשנכנס כמחליף במשחק החוץ מול סאות'המפטון שהסתיים בשוויון 1-1. בסיום העונה זכתה ליברפול בגביע ה-FA, אך רדנאפ לא שותף במשחק הגמר.
בשנתיים וחצי הראשונות שלו בקבוצה שימש בעיקר כשחקן מחליף.
הפריצה וההפיכה של רדנאפ לשחקן הרכב בליברפול התרחשה במהלך עונת .
באותה תקופה, היה רדנאפ לאחד מרשימה של שחקנים צעירים ופוטוגניים כמו ריאן גיגס ולי שארפ ממנצ'סטר יונייטד, בהם נעשה שימוש רחב בפרסומות, כרזות ושיטות מרצ'נדייזינג אחרות לצורך שיווקה של הפרמייר ליג, והפיכת שחקני הליגה לידוענים לצורך כך.
בפן המקצועי, רדנאפ השתלב כשחקן מפתח בקבוצה אותה אימן אז רוי אוונס, לצד שחקנים צעירים מוכשרים כמו רובי פאולר וסטיב מקמנמן.
אמנם, קבוצת שחקנים זו יחד עם מספר שחקנים נוספים היו נתונים גם לביקורת רחבה ואף זכו לכינוי ספייס בויס (כמשחק מילים על שמה של להקת הפופ ספייס גירלז שפעלה באותה תקופה).
על שחקנים אלו, ועל רדנאפ בפרט, נמתחה ביקורת על כך שהם עסוקים יותר בסגנון חייהם מחוץ למגרש מאשר במשחק עצמו.
הביקורת התגברה כאשר רדנאפ והשוער דייוויד ג'יימס שימשו כדוגמנים עבור חברת האופנה ארמני, ורדנאפ אף הופיע בקטלוג של חברת האופנה טופ מן.
על המגרש עצמו, רדנאפ שימש כקשר מרכזי עם ראיית משחק טובה ומגוון רחב של יכולות מסירה מדויקות, וכן התמחה בבעיטות ממרחק.
בעונת , תחת המאמן ז'ראר הוייה, כבש רדנאפ עשרה שערים באחת מעונות השיא שלו במועדון.
עונה אחר כך, בעקבות עזיבתם של השחקנים הבכירים סטיב מקמנמן, ג'ון בארנס ופול אינס, התמנה רדנאפ לתפקיד קפטן הקבוצה.
במהלך עונת הוא סבל מפציעה בברך, וכדי לטפל בה ולמנוע פציעות חוזרות ונשנות, עבר רדנאפ ניתוח בברכו שהשבית אותו עד לסיום העונה.
עקב כך, נמנעה ממנו ההשתתפות בזכייה המשולשת של ליברפול באותה עונה בגביע ה-FA, גביע הליגה וגביע אופ"א.
על אף פציעתו, הוא נקרא על ידי הקפטן השני רובי פאולר להניף בצוותא את הגביע האנגלי.
רדנאפ התאושש מהפציעה וחזר לפעילות במהלך ההכנות לעונת , אך ההתאוששות לא החזיקה מעמד זמן רב.
ב-27 באוקטובר 2001 ערך את הופעת הליגה האחרונה שלו במדי ליברפול וכבש בניצחון החוץ של קבוצתו 0-2 על צ'רלטון את'לטיק.
שלושה ימים אחר כך, ערך את הופעתו האחרונה בקבוצה, במשחק מול בורוסיה דורטמונד במסגרת ליגת האלופות.
בסך הכל רדנאפ שיחק בשורות הקבוצה ב-308 משחקים בכל המסגרות, בהם כבש 41 שערים.
ב-18 באפריל 2002, עוד בטרם סיום העונה, עבר רדנאפ בהעברה חופשית לטוטנהאם הוטספר אותה אימן אז גלן הודל.
את הופעת הבכורה שלו בקבוצה ערך רק בתחילת העונה הבאה, ב-17 באוגוסט 2002 במשחק מול אברטון שהסתיים בשוויון 2-2. רדנאפ בישל את אחד השערים במשחק.
תשעה ימים אחר כך, כבש רדנאפ את שער הבכורה שלו בקבוצה, בניצחון 0-1 על אסטון וילה.
במהלך עונתו השלישית בקבוצה, לאחר ששותף ב-49 משחקים בהם כבש ארבעה שערים עבור טוטנהאם, היה רדנאפ להחתמה הראשונה של אביו הארי בקבוצת סאות'המפטון.
רדנאפ הצטרף רשמית לאביו ב-4 בינואר 2005. יום אחר כך כבר ערך את הופעת הבכורה שלו בליגה בשורות הקבוצה, שסיימה בשוויון 3-3 בחוץ מול פולהאם.
שלושה ימים אחר כך כבר כבש את שערו הראשון והיחיד בשורות הקבוצה, בניצחון החוץ 1-3 על נורת'המפטון טאון במסגרת גביע ה-FA.
רדנאפ שיחק בקבוצה במשך חצי עונה בלבד, וחלקים נרחבים ממנה העביר בפציעות וכמעט ולא היה במצב כשיר לחלוטין במהלכה.
הוא ערך במדי סאות'המפטון 16 הופעות ליגה בלבד, ולא הצליח לעזור לה לשרוד בליגה הבכירה, ואחרי 27 שנים, הקבוצה ירדה לליגת המשנה.
ב-19 ביוני, כשהוא בן 31, הודיע רדנאפ על החלטתו לפרוש ממשחק פעיל, וזאת עקב הפציעות החוזרות ונשנות ובעצת מומחים רפואיים.
המאמן טרי ונבלס היה זה שהעניק לרדנאפ את הופעת הבכורה שלו במדים הלאומיים, ב-6 בספטמבר 1995, במשחק ידידות באצטדיון ומבלי מול .
במשחק זה הגביה רדנאפ את הכדור אותו עצר השוער הקולומביאני, רנה היגיטה, ב"בעיטת עקרב", עצירה שזכתה לפרסום רב בעולם הספורט.
לקראת טורניר יורו 1996 זומן רדנאפ למה שהפך לטורניר המשמעותי היחיד בקריירה הבינלאומית שלו.
בכל הטורניר זכה רדנאפ ל-39 דקות משחק בלבד, במשחק השני של הנבחרת בשלב הבתים מול .
רדנאפ החליף את סטוארט פירס במחצית, והוחלף בעצמו בדקה ה-85 בסול קמפבל.
את טורניר מונדיאל 1998 החמיץ רדנאפ בגלל פציעה.
ב-10 באוקטובר 1999 כבש רדנאפ את שערו היחיד במדי הנבחרת, בניצחון הביתי 1-2 במשחק ידידות מול .
הוא פתח בהרכב הנבחרת בשני משחקיה מול סקוטלנד בפלייאוף מוקדמות יורו 2000, במה שהיו להופעותיו האחרונות בנבחרת, כשאת טורניר יורו 2000 עצמו הפסיד רדנאפ בגלל פציעה ולא שב יותר לשחק במדים הלאומיים.
רדנאפ ערך בסך הכל 17 הופעות במדי נבחרת אנגליה, בהן כבש שער אחד.
עוד טרם פרישתו, בשנת 2004, שימש רדנאפ כפרשן ברשת BBC במהלך טורניר יורו 2004. עם פרישתו, הפך לפרשן קבוע ברשת סקיי ספורטס, לצד חברו לנבחרת גארי נוויל, בנוסף לכתיבת טורים באתר האינטרנט של הרשת.
בשנת 2005 ייסד, בצוותא עם אשתו ועם חברו לטוטנהאם טים שרווד, מגזין דו-חודשי בשם "אייקון" המיועד לכדורגלנים מקצוענים.
ב-21 בספטמבר 2007, פורסם כי לרדנאפ הוצע תפקיד עוזר המאמן של אברהם גרנט בצ'לסי, בעקבות רצונו של רומן אברמוביץ', בעלי הקבוצה, לרענן את השורות בצוות המקצועי.
למרות זאת, הרעיון לא יצא אל הפועל.
ב-11 בדצמבר 2008 פורסם כי רדנאפ יצטרף לצוות המקצועי בקבוצת המילואים של צ'לסי, במקביל ללימודיו לקראת קבלת תג מאמן באופ"א, זאת בעקבות מעברו של ברנדן רוג'רס לווטפורד.
החל משנת 2010 רדנאפ השתתף כמנחה, מנטור ומשתתף בתוכניות שונות בנושא ספורט ברשת סקיי 1. בעונת המשחקים היה ממנחי התוכנית לסיכום משחקי השבת בפרמייר ליג, הדנה בנושאים אקטואליים שונים מעולם הכדורגל, ברשת סקיי ספורטס.
רדנאפ מגיע ממשפחה המחוברת מאוד לתחום הכדורגל.
אביו, הארי רדנאפ, היה כדורגלן בעברו, וכמאמן כדורגל אימן את בנו בשני מועדונים שונים.
דודנו מצד אמו, פרנק למפארד, הוא כדורגלן בינלאומי בכיר ובנו של כדורגלן עבר בווסטהאם יונייטד ולשעבר עוזר המאמן של הארי רדנאפ, פרנק למפארד האב.
ב-29 ביוני 1998 נישא רדנאפ לזמרת הפופ לואיז נורדינג.
ב-27 ביולי 2004 נולד בנם הראשון, צ'ארלי, הקרוי על סבה של לואיז שנפטר ביום בו נודע לה כי היא בהריון.
ב-10 בנובמבר 2008 נולד בנם השני, בו, שנקרא כך כמחווה להארי רדנאפ שנולד בשכונת בו שבלונדון.
ג'יימי ריצ'רד ורדי הוא כדורגלן אנגלי המשחק בעמדת החלוץ בקבוצת קרמונזה מהסרייה א'.
נולד בשם ג'יימי ריצ'רד גיל (Jamie Richard Gill) בשפילד שבאנגליה, אביו עזב את אמו בהיותו ילד והיא נישאה בשנית לפיליפ ורדי.
כנער הורשע בתקיפה, היה נתון במעצר בית ושיחק כדורגל עם אזיקים אלקטרוניים.
ב-2016 הוא נישא לרבקה (לבית ניקולסון), להם שני ילדים משותפים.
לוורדי ילד נוסף ממערכת יחסים קודמת, ולאשתו עוד שני ילדים ממערכות יחסים קודמות.
ורדי שיחק בקבוצת הנערים של מועדון הכדורגל שפילד ונסדיי אך שוחרר בגיל 16. לאחר מכן שיחק בקבוצת הנוער של מועדון סטוקברידג' פארק מדרום יורקשייר.
ב-2007 שיחק לראשונה בקבוצת הבוגרים של המועדון מהליגה השביעית.
ביוני 2010 עבר למועדון הליפקס טאון מהליגה השביעית וסייע לו להעפיל ליגה עם 24 שערים.
ב-2011 עבר למועדון פליטווד טאון מהליגה החמישית תמורת 250,000 פאונד, הוא כבש 34 שערים ב-40 משחקים.
ב-2012 הועבר למועדון לסטר סיטי מהליגה השנייה תמורת 1.7 מיליון פאונד, סכום שיא בכדורגל האנגלי עבור כדורגלן מהליגות הלא מקצועניות.
הוא כבש בהופעת הבכורה במשחק גביע הפוטבול ליג נגד טורקי יונייטד.
סך הכל בעונתו הראשונה בלסטר סיטי כבש 4 שערים ב-26 הופעות בליגה.
בעונתו השנייה כבש 16 שערים ב-37 הופעות וסייע לקבוצתו להעפיל לפרמייר ליג.
בתום העונה חתם על חוזה חדש לארבע שנים במועדון.
ב-31 באוגוסט 2014 ערך את הופעת הבכורה שלו בליגה הבכירה כשנכנס כמחליף במשחק מול ארסנל.
ב-21 בספטמבר כבש את שער הבכורה שלו בליגה בניצחון 3–5 על מנצ'סטר יונייטד.
באותו משחק בישל שני שערים והוכשל פעמים ברחבה מה שסייע לחבריו להבקיע שני שערים נוספים בבעיטות עונשין.
את העונה סיים עם חמישה שערים ושמונה בישולים ב-34 משחקים בליגה.
במהלך עונת 2015/2016 בפרמייר ליג הבקיע במשך 11 משחקים רצופים ושבר בכך את שיאו של רוד ואן ניסטלרוי להבקעות רצופות בפרמייר ליג.
סך הכל כבש במהלך העונה 24 שערים, וסיים שני בטבלת מלך השערים לאחר הארי קיין.
יחד עם לסטר זכה באליפות הפרמייר ליג לראשונה בתולדותיה.
הצלחתו הביאה לזכייתו בפרס שחקן החודש בפרמייר ליג פעמיים ברציפות, באוקטובר ובנובמבר 2015, לבחירה לנבחרת העונה בפרמייר ליג ולבחירה לכדורגלן השנה בליגה האנגלית מטעם התאחדות עיתונאי הכדורגל ולכדורגלן השנה מטעם הפרמייר ליג.
בפברואר 2016 האריך את חוזהו בלסטר עד 2019.
בעונת 2019/2020 בפרמייר ליג סיים עם 23 שערים וזכה בתואר מלך השערים של הליגה.
ורדי הוא השחקן המבוגר ביותר שזוכה בתואר זה (33) כשעקף את דידייה דרוגבה (32).
גם בעונת 2020/2021 וגם בעונת 2021/2022 סבל ורדי מפציעות לא מעטות, אף על פי כן סיים כל אחת מהן עם 15 שערי ליגה.
בסיום עונת 2022/2023 נשר עם הקבוצה לצ'מפיונשיפ.
בעונת 2023/2024 סיים במקום החמישי בטבלת הכובשים של הליגה עם 18 שערים, הכי הרבה מבין שחקני לסטר, שזכתה בליגה באותה עונה ושבה לליגה הבכירה לאחר עונה אחת.
בסוף אפריל 2025 הודיע ורדי על עזיבת הקבוצה בסיום העונה לאחר 13 עונות.
הוא סיים את דרכו בקבוצה עם 500 הופעות ו-200 שערים בכל המסגרות.
ב-2 בספטמבר 2025 חתם בקרמונזה.
במאי 2015 זומן לראשונה לסגל נבחרת אנגליה.
ביוני ערך את הופעת הבכורה שלו במשחק ידידות מול נבחרת אירלנד, בהמשך השנה שיחק בהרכב הנבחרת במוקדמות יורו 2016. ב-26 במרץ 2016 הבקיע את שער הבכורה שלו בנבחרת במהלך משחק ידידות מול נבחרת גרמניה, כשעלה כמחליף, השער השווה את התוצאה ל-2-2 ובסיום אנגליה ניצחה 2–3.
בשלב הבתים של יורו 2016 הבקיע ורדי את שער השוויון של אנגליה בניצחון 1–2 על נבחרת ויילס.
מעודכן ל-8 בספטמבר 2022, ליגות מקצועניות בלבד
כדורגלן השנה בליגה האנגלית (התאחדות עיתונאי הכדורגל): 2015/2016
כדורגלן השנה מטעם הפרמייר ליג: 2015/2016
מלך השערים בפרמייר ליג: עונת 2019/2020
שחקן החודש בסרייה א': נובמבר 2025
ג'יימי מארי היא שחקנית אנגלייה, המוכרת מהופעתה בתפקיד סטייסי מונרו בסדרה "הנוכלים" של ה-BBC ובתפקיד ליילה וסט בסדרה "דקסטר" של שואוטיים.
עוד היא ידועה מהופעתה בתפקיד גאיה במיני-סדרה "ספרטקוס: אלי הזירה" של רשת Starz, בתפקיד אוליביה צ'ארלס בסדרה "מתחזה" של The CW, בתפקיד הלנה ג'.
ולס בסדרת הטלוויזיה "מחסן סודי 13" של ערוץ SyFy, בתפקיד הפיה השחורה- פיונה בסדרה "עד עצם היום הזה" של ABC ובתפקיד סטאמה טאר בסדרה "התנגדות" של ערוץ SyFy.
מארי נולדה בלונדון שבאנגליה, לאליין ולשחקן האנגלי בילי מארי.
היא נקראה על שם הדמות "ג'יימי סומרס" שגילמה לינדזי וגנר בסדרת הטלוויזיה "האישה הביונית" משנות השבעים של המאה העשרים.
קצת לפני שניגשה לבחינות A Levels היא אובחנה כדיסלקטית.
היא למדה זמן מה פילוסופיה ופסיכולוגיה בבית הספר לכלכלה של לונדון, אבל נשרה מהלימודים ונרשמה לבית הספר למשחק "Drama Centre London" שבו סיימה בשנת 2000 את לימודי התואר.
הופעתה הראשונה של מארי הייתה בווידאו קליפ של השיר "I'm Alive" של להקת "Stretch & Vern" משנת 1996. בטלוויזיה הופיעה בתפקידי אורח בסדרות כמו "חדר מיון", "The Bill", "מרק אהבה", והפרק "אילוף הסוררת" בסדרה "ShakespeaRe-Told", עיבודים מודרניים למחזות שייקספיריים.
מארי כיכבה בתפקיד סטייסי מונרו בסדרת הטלוויזיה "הנוכלים" מהעונה הראשונה ועד הרביעית.
באחד הפרקים השחקן רוברט ווהן התרשם מאוד מהופעתה בתלבושת של וונדר וומן, והציג אותה בפני מנהלי אולפנים בהוליווד.
על סמך זה, הוזמנה מארי למבחן בד לתפקיד הראשי בסרט "וונדר וומן" משנת 2009. בעונה השמינית של "הנוכלים" חזרה מארי וגילמה שוב את הדמות של סטייסי מונרו.
מארי עברה ללוס אנג'לס וכיכבה בתפקיד ליילה טורני בעונה השנייה של סדרת הטלוויזיה "דקסטר".
היא גילמה דמות של אישה שהייתה בעבר מכורה לסמים, ומבלה עם דקסטר לילה אחד במלון.
חברתו, ריטה בנט, מגלה את הקשר ביניהם ומחליטה להיפרד ממנו.
לדקסטר יש רומן קצר עם ליילה, אבל לבסוף הוא מבין שהיא סוציופתית.
היא מפתחת אובססיה לדקסטר, וחושבת שהיא הנפש התאומה שלו והיא יכולה לחשוף את המסכה שלו.
באמצע שנת 2008 הצטרפה מארי לצוות השחקנים של הסדרה "ולנטיין" של רשת הטלוויזיה האמריקאית "The CW", ושיחקה בתפקיד הראשי בדמות גרייס ולנטיין.
שידור הסדרה החל באוקטובר 2008 אבל היא בוטלה בסוף החודש.
מארי השתתפה בתוכנית נוספת של רשת CW, סדרת הדרמה "The Beautiful Life: TBL" בתפקיד מעצבת אופנה, אבל הסדרה בוטלה לפני שהספיקה להופיע בה.
ב-2010 אחרי שסיימה לשחק בסרט "Possessions" החלה מארי להצטלם לסרט "The Rapture".
היא כיכבה בסרט האימה "Devil's Playground" בבימויו של מארק מקווין, ואחר כך הופיעה בסדרת הטלוויזיה "מחסן סודי 13" של ערוץ SyFy, וזכתה לשבחי הביקורת על תפקידה בדמות הלנה ג'י ולס.
ב-2012 הייתה מארי מועמדת לפרס פורטל (Portal Award) על הופעתה בתפקיד הלנה.
מארי השתתפה בתפקיד אורח בסדרת "The Finder" של רשת פוקס.
בסדרה "ספרטקוס: אלי הזירה" שיחקה בתפקיד גאיה, חברתה הטובה של לוקרשיה.
מארי השתתפה בפודקאסט "Partially Examined Life" בחלק "בדלתיים סגורות" מאת ז'אן-פול סארטר יחד עם לוסי לולס, מארק לינסנמאייר, ווס אלוואן.
ב-15 באפריל שודרה לראשונה סדרת המדע בדיוני "Defiance" בכיכובה של מארי בתפקיד סטאמה טאר.
מארי דגמנה בפרסומות טלוויזיה עבור רשת החנויות "Debenhams".
היא חתומה בסוכנות "Models 1" בלונדון והופיעה במגזיני הגברים "GQ", "מייפייר" ו-"FHM", כמו גם במגיזינים כמו "הלו!", "קוסמופוליטן" ו- "".
במאי 2014 התחתנה מארי עם ברני קאהיל.
שנה שם באנגלית תפקיד הערות 2010 Suite 7 ג'סי בפרק "Good in Bed" 2012 Jan אנדי 4 פרקים
ג'יימי קלייטון היא שחקנית ודוגמנית אמריקאית, המוכרת בזכות תפקידה בסדרת הטלוויזיה "Sense8".
נולדה בשם ג'יימס מרפי קליטון וגדלה בסן דייגו, קליפורניה.
קלייטון, היה סנגור פלילי, ואמה, שלי (לבית סטאבס), מתכננת אירועים.
היא עברה לניו יורק כדי לפתח קריירה בתור מאפרת כשהייתה בת 19.
ב-2011, היא זכתה להוקרה מאת מגזין "אאוט" במסגרת פרסי השנה של "אאוט 100".
בשנת 2010, קלייטון הייתה המאפרת ואחת משתי מנחות בתוכנית המייקאובר הטרנסג'נדרי "TRANSform Me" של VH1. ב-2011, היא שיחקה את קיילה בעונה השלישית של סדרת HBO "מצויד".
ב-2012, קלייטון שיחקה את התפקיד הראשי, מישל דרנל, בסדרת האינטרנט האינטראקטבית זוכת פרס אמי "Dirty Work", ואת התפקיד של קרלה פייברז בסדרת הטלוויזיה "Are We There Yet?".
היא גם דיבבה את הספר המוקלט לצעירים "George", שמספר את סיפורה של נערה טרנסג'נדרית.
מאז 2015, קלייטון מככבת כאחת משמונה הדמויות הראשיות בסדרת נטפליקס המקורית, "Sense8", בה היא מגלמת את נעמי מרקס, אישה טרנסג'נדרית מסן פרנסיסקו שהיא בלוגרית פוליטית והאקרית.
קלייטון מופיעה גם בסרט מ-2016, "שד הניאון", בכיכובם של אל פנינג וקיאנו ריבס.
שנה שם תפקיד הערות 2010 TRANSform Me Phaea 2011 מצויד קיילה2012 Dirty Work ימשלתפקיד ראשי2012 Are We There Yet?
ג'יימי מרגרט וינסטון היא שחקנית אנגלייה.
וינסטון מוכרת מהופעתה בתפקיד בקי בסרט "Kidulthood", בדמות קלי בסדרת האימה של ערוץ E4 "למות על הסט", ובקומדיית המצבים "After Hours" של ערוץ סקיי .
וינסטון נולדה בקמדן טאון שבצפון לונדון.
היא בתם של השחקן ריי וינסטון ושל איליין מק'קוסלנד.
יש לה שתי אחיות לויס (ילידת 1982), הבכורה שהיא זמרת ושחקנית, ואלי (ילידת 2001) הצעירה.
וינסטון גדלה ברובע אנפילד שבלונדון, ולמדה בבית הספר "אנפילד קאונטי סקול".
אחר כך המשפחה עברה לגור ברוידון שבאסקס, שם למדה בבית הספר ברנט מיל בעיר הארלו.
בהמשך למדה משחק בהארלו קולג'.
זמן מה למדה בבית ספר למשחק, אבל נשרה מהלימודים כדי לקדם את קריירת המשחק שלה בסרטים כגון "Anuvahood" ו-"Kidulthood".
בטלוויזיה השתתפה בסדרות "M.I.T.:Murder Investigation Team", "וינסנט" (לצדו של אביה), "Totally Frank", המיני-סדרה "Goldplated", "למות על הסט" ובסרט קצר בשם "Love Letters".
היא לוהקה לפיילוט של הסדרה "Phoo Action", אבל הסדרה עצמה בוטלה לפני תחילת הצילומים.
וינסטון שרה קולות רקע עבור הלהקה של אחותה לויס.
כשחקנית היא הופיעה בווידאו קליפ של הסינגל "When You Wasn't Famous" של להקת הסטריטס, בסינגל "Two Lovers" של The Twan, ובסינגל "Blind" של Hercules and Love Affair.
באפריל 2009 כיכבה לצדו של אלפי אלן, החבר שלה באותה עת, בווידאו קליפ של הסינגל "Dust Devil" של להקת מאדנס.
ב-2008 הייתה וינסטון דוגמנית מסלול עבור ויויאן וסטווד.
בפברואר 2009 הופיעה בשער המגזין "ארנה".
הופעת הבכורה של וינסטון בתיאטרון הייתה בהפקה מחודשת של המחזה "The Fastest Clock in the Universe" שהוצג בתיאטרון המפסטד, ובתיאטרון קורב בלסטר.
במרץ 2010 הוכרזה וינסטון כפטרונית של פסטיבל הקולנוע של האיסט אנד.
וינסטון כיכבה בסרט המתח "Manor Hunt Ball" המבוסס על הרומן "The Most Dangerous Game" מאת ריצ'רד קונל.
באביב 2010 גילמה וינסטון את אנלי אלדרטון, אחת מחמש נשים שנרצחו באיפסוויץ' ב-2006, בדרמה של ה-BBC "חמש בנות".
בקיץ 2014 שיחקה בתפקיד הראשי בדמות לורן בדרמה הקומית "After Hours" של ערוץ Sky 1.
בשנת 2023 כיכבה במחזה של וסט אנד "2:22 A Ghost Story" מאת דני רובינס (אנ') בדמותה של ג'ני.
שנה שם שם באנגלית תפקיד במאי 2004 ילד טעון Bullet Boy נטלי סול דיב 2005 Love Letter טרייסי ריצ'רד פנוויק2006 ילדים מתבגרים Kidulthood בקי מנהאג' הודה ילדה של אבא Daddy's Girl נינה ד.
רייצ'ל אנדרו דאגלס Powder Room שאנל מ ג' דילייני 2014 באהבה, רוזי Love, Rosie רובי כריסטיאן דיטר 2017 The Last Photograph אם דני יוסטון 2018 Farming לין אדוואלה אקינואויה-אגבאג'ה 2024 צעירות מחדש (אנ') Arthur's Whisky שרון
ג'יימי מאטה (בהולנדית: Jayme Mata; נולד ב-17 בדצמבר 1982) הוא ג'ודוקא מארובה אשר מתחרה בקטגוריית המשקל עד 66 ק"ג.
הוא התחרה פעמיים במשחקים האולימפיים.
באולימפיאדת לונדון 2012 הוא הודח בסיבוב השני לאחר שהפסיד לסוגוי אוריאטה הספרדי ובאולימפיאדת ריו דה ז'ניירו 2016 הוא הודח בשלב שמינית הגמר לאחר שניצח את ג'ו מהיט מונואטו והפסיד לרישוד סובירוב האוזבקי.
ג'יימי צ'דוויק היא נהגת מרוצים בריטית המתחרה באליפות הפורמולה 3 האסייתית וב-W Series.
בשנת 2019 זכתה באליפות ה-W Series.